|  |
| --- |
| Το ακόλουθο μάθημα περιλαμβάνεται στην εκστρατεία της Insafe: *Back2School 2012*.  <http://www.saferinternet.org/web/guest/back2school>  Αυτό το μάθημα έχει προσαρμοστεί από την εκστρατεία *ThinkB4UClick* που δημιουργήθηκε από το Εθνικό Κέντρο για την Τεχνολογία στην Εκπαίδευση, στην Ιρλανδία (NCTE). Για περισσότερες πληροφορίες ή για να κατεβάσετε την πλήρη πηγή, παρακαλούμε επισκεφθείτε το [www.thinkb4uclick.ie](http://www.thinkb4uclick.ie/).  Μετάφραση/Προσαρμογή: Μαρία Κωνσταντίνου, Παιδαγωγικό Ινστιτούτο Κύπρου, 2013  Όνομα αρχείου στο συνοδευτικό DVD: 22\_insafe\_gim2.docx |
|  |
| **ΣΧΕΔΙΟ ΜΑΘΗΜΑΤΟΣ ΓΥΜΝΑΣΙΟΥ (2)** |
|  |
| **22.** **Αναστοχασμός για τα δικαιώματα στο διαδίκτυο (2)** |
|  |
| **Στόχοι:** |
| * Να ενθαρρυνθούν οι μαθητές να βρουν τρόπους για την προστασία και την προώθηση των δικαιωμάτων τους στο διαδίκτυο. * Να επιδείξουν οι μαθητές κατανόηση και κριτική επίγνωση της συνεισφοράς των νέων μέσων στο άτομο και στην κοινωνία μας. |
|  |
| **Επιθυμητά μαθησιακά αποτελέσματα:** |
| * Οι μαθητές θα αναστοχαστούν για τα δικαιώματά τους στο διαδίκτυο, μέσω μιας κριτικής προσέγγισης. * Οι μαθητές θα καταλήξουν σε συγκεκριμένες κινήσεις και προτάσεις σχετικά με την προστασία και προώθηση των δικαιωμάτων στο διαδίκτυο. * Οι μαθητές θα ασκήσουν την ικανότητά τους να θέσουν σε πράξη τα δικαιώματά τους στο διαδίκτυο. * Οι μαθητές θα σέβονται τα συναισθήματα των άλλων, όταν χρησιμοποιούν τις νέες τεχνολογίες. * Οι μαθητές θα είναι σε θέση να συζητούν και να συμφωνούν τις συνέπειες της ανάρμοστης και ανεύθυνης χρήση των νέων μέσων (για παράδειγμα, την πρόσβαση ή δημοσίευση ακατάλληλου ή επιβλαβούς υλικού κτλ.). |
|  |
| **Επισκόπηση:** |
| Αυτό το μάθημα περιλαμβάνει ένα παιχνίδι ρόλων, στο οποίο οι μαθητές χωρίζονται σε ομάδες. Κάθε ομάδα αντιπροσωπεύει μια άποψη που συμμερίζονται γονείς, δάσκαλοι και μαθητές αντίστοιχα. Κάθε ομάδα πρέπει να επιλέξει τρία δικαιώματα στο διαδίκτυο και να παρουσιάσει στην τάξη κάποια διορθωτικά μέτρα ή να υποβάλει συγκεκριμένες προτάσεις, ώστε τα συγκεκριμένα δικαιώματα να μπορούν να γίνουν πλήρως σεβαστά. |
|  |
| **Διδακτικά μέσα- υλικά:** |
| * Λευκά φύλλα χαρτιού, στυλό * Χάρτης Webwise για τα διαδικτυακά δικαιώματα (βλ. παράρτημα μαθησιακής εισήγησης) * Διευθέτηση χώρου, έτσι ώστε να υπάρχουν τρεις ξεχωριστοί χώροι εργασίας. |
|  |
| **Σχέδιο μαθήματος:** |
| 1. Χωρίστε τους μαθητές σε τρεις ομάδες. Δημιουργήστε μια κατάσταση και πείτε τους ότι κάθε μία από τις ομάδες αντιπροσωπεύει μια επιτροπή αποτελούμενη από εκπαιδευτικούς, γονείς και μαθητές. Η κυβέρνηση θέλει να περάσει έναν νόμο για την προώθηση και προστασία των δικαιωμάτων στο διαδίκτυο και για να γίνει αυτό, θα ήθελε να τους συμβουλευτεί και να ακούσει τις εισηγήσεις τους. Κάθε επιτροπή μπορεί να επιλέξει τρία δικαιώματα στο διαδίκτυο, για να εργαστεί. 2. Εξηγήστε στους μαθητές ότι τα ανθρώπινα δικαιώματα προστατεύονται όχι μόνο με το να αποφεύγουμε να κάνουμε κάτι που θα τα βλάψει, αλλά επίσης με το να λαμβάνουμε θετική προληπτική δράση για την προστασία τους. 3. Έχοντας επιλέξει τα δικαιώματα για τα οποία επιθυμούν να εργαστούν, κάθε ομάδα θα πρέπει να καταλήξει σε κάποια συγκεκριμένη δράση που πρέπει να αναληφθεί, ώστε τα δικαιώματα αυτά να μπορούν να γίνουν σεβαστά και να ενθαρρυνθούν. Οι επιλεγμένες δράσεις και τα μέτρα θα πρέπει να διατυπωθούν ως εισηγήσεις προς την κυβέρνηση. 4. Έπειτα πρέπει να παρουσιάσουν τα δικαιώματα και τις εισηγήσεις τους στην ολομέλεια. |